ખલીલના ટેલેન્ટને નિખારવામાં રાહુલ દ્રવિડનો મોટો હાથ છે. તેણે ઈન્ડિયા-A અને અંડર-19 ટીમોમાં દ્રવિડની દેખરેખમાં પોતાનું ટેલેન્ટ નિખાર્યું. ખલીલ જ્યારે 2016માં દિલ્હી ડેરડેવિલ્સ સાથે જોડાયો ત્યારે દ્રવિડ આ ટીમનો મેન્ટર હતો. ખલીલને દિલ્હીએ 10 લાખ રૂપિયામાં ખરીદ્યો હતો. અહીં તેનું રાહુલ દ્રવિડ સાથેનું કનેક્શન વધુ ગાઢ થઈ ગયું. દ્રવિડ ત્યારે અંડર-19 અને દિલ્હીની ટીમનો કોચ હતો. 2018માં સનરાઈઝર્સ હૈદરાબાદ 20 લાખની બેઝ પ્રાઈઝવાળા આ ખેલાડીને 3 કરોડ 20 રૂપિયામાં ખરીદ્યો.